ANDREW WOMMACK EVANKELIUMIN ÄÄRELLÄ
SOTA ON OHI, OSA 13/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle.
Jatkan edelleen opetussarjaani, jota kutsun nimellä "Sota on ohi".
Aiheesta on saatavana kirja, työkirja, CD- ja DVD-levyjä.
Tämä väkevä opetus tulee mullistamaan elämäsi täysin.
Opetuksen lähtökohtana on ollut jae Luuk. 2:14, -
jota kuulee usein näin joulun alla: -
"Jumalan on kunnia korkeuksissa, -
maan päällä rauha ihmisillä, joita hän rakastaa."
Monesti sanotaan, että jakeessa puhuttaisiin rauhasta ihmisten välillä.
Haluan sanoa uudelleen ja uudelleen, ettei enkeli ylistänyt Jumalaa siitä, -
että ihmisten välillä oli rauha, vaan siitä, että sota oli ohi.
Jumalan viha ihmisiä kohtaan tyydytettiin, kun Jeesus tuli -
ja maksoi syntiemme hinnan. Jumala tarjoaa meille nyt rauhaa.
Rukoilen, että joka kerta tämän jakeen kuullessasi muistaisit, -
mitä olen opettanut siitä, että Jeesus maksoi velkamme, -
ja siksi meidän ja Jumalan välillä vallitsee nyt rauha.
Viimeksi puhuin Heprealaiskirjeen luvusta 9. Lopetimme jakeeseen 12.
Siinä verrattiin toisiinsa syntien sovitusta -
vanhan ja uuden liiton aikana.
Vanhassa liitossa uhrieläinten veri ei koskaan sovittanut syntejä.
Luen siihen liittyvät jakeet kohta.
Vanhan liiton uhrit olivat vain symbolisia eivätkä ratkaisseet mitään.
Ne vain maalasivat jatkuvasti kuvan siitä, että synnin palkka -
on kuolema, mutta Jumalan armolahja on iankaikkinen elämä, Room. 6:23.
Herra sanoi Aadamille ja Eevalle, että he kuolisivat, jos söisivät puusta.
He eivät kuolleet fyysisesti yli 900 vuoteen, -
mutta he kuolivat hengellisesti, koska heidät erotettiin Jumalasta.
Kuolema on rangaistus synnistä, ja Jumala antoi eläinuhrit, -
jotta ihmisten ei olisi itse tarvinnut kärsiä syntien seurauksista.
Eläimet kuolivat heidän puolestaan, mutta se oli vain symbolista.
Härän tai vuohen tappaminen ei sovittanut syntiä, vaan se osoitti, -
että kerran tulisi Jumalan Karitsa, jonka nyt tiedämme olevan Jeesus.
Hän kuolisi syntiemme tähden ja maksaisi niiden hinnan.
Uhrit siis maalasivat kuvaa siitä, että kerran Jumala maksaisi synnit.
Meidän ei tarvitsisi kuolla syntiemme tähden, -
vaan Hänen uhrinsa, Jumalan Karitsa, sovittaisi ne kaikki.
Vanhan liiton uhrit siis kuvasivat tätä, mutta niitä piti uhrata jatkuvasti.
Heprealaiskirjeen luvussa 9 osoitetaan, että kun Jeesus tuli, -
Hän kuoli syntiemme tähden vain yhden kerran. Hepr. 9:12 -
"meni, ei kauristen ja vasikkain veren kautta, vaan oman verensä kautta -
kerta kaikkiaan kaikkeinpyhimpään ja sai aikaan iankaikkisen lunastuksen."
Moni ajattelee, että Hän saavutti vain hetkellisen sovituksen siihen asti, -
kunnes teemme jälleen syntiä, ja meidän on tultava Jumalan luo -
ja pyydettävä syntejämme anteeksi ja tehtävä parannus joka kerta.
Tämä tarkoittaa, että Herra ei olisi sovittanut kerralla kaikkia syntejä, -
vaan Hänen pitäisi tehdä se uudestaan aina, kun teemme syntiä.
Uskonnollisen käsityksen mukaan uskovan pitää tuoda jokainen synti -
erikseen Jeesuksen veren alle, ja sovitus pitää tehdä aina uudestaan.
Raamatullisen käsityksen mukaan Hän sovitti synnit vain kerran -
ja saavutti ikuisen sovituksen, ei vain hetkellistä sovitusta.
Jae 13 "Sillä jos kauristen ja härkäin veri ja hiehon tuhka, -
saastaisten päälle vihmottuna, pyhittää lihanpuhtauteen, -
kuinka paljoa enemmän on Kristuksen veri, hänen, -
joka iankaikkisen Hengen kautta uhrasi itsensä viattomana Jumalalle, -
puhdistava meidän omantuntomme kuolleista teoista -
palvelemaan elävää Jumalaa!"
Omatunto on tärkeä ero vanhan ja uuden liiton ihmisten välillä.
Jakeessa Hepr. 10:2, josta puhun tarkemmin myöhemmissä jaksoissa, -
sanotaan, ettei uuden liiton uskovalla pitäisi olla enää tuntoa synneistä.
Vanhan liiton uskovilla sen sijaan oli jatkuvasti huono omatunto, -
koska heidän syntejään ei ollut todellisuudessa sovitettu, -
ne oli sovitettu vain periaatteessa tai symbolisesti. Uudessa liitossa -
Jeesus kuoli syntiemme takia, ja se ei ollut mikään esikuva, -
vaan todellisuutta. Synneistämme on maksettu enemmän kuin pitäisi, -
eikä meillä pitäisi enää olla tuntoa tai tietoisuutta synneistä.
Tämä uutinen on lähes liian hyvä ollakseen totta, mutta totta se on.
Kun lähestymme Jumalaa, meidän ei pitäisi jatkuvasti puhua -
omasta arvottomuudestamme. Jakeissa Ps. 100:4―5 sanotaan, -
että meidän pitäisi tulla Jumalan eteen kiittäen ja ylistystä veisaten -
ja ylistää ja kiittää Hänen nimeään, sillä Hän on hyvä ja armollinen.
Näin meidän tulisi tulla Jumalan luo.
Jeesus opetti: "Isä meidän, joka olet taivaissa, pyhitetty olkoon nimesi."
Meidän pitäisi ylistää Jumalaa Hänen hyvyydestään, pyhyydestään -
ja armollisuudestaan, mutta useimmat uskovat eivät aloita näin.
He lähestyvät Jumalaa nöyrästi sanoen, etteivät ansaitse mitään -
ja puhuvat arvottomuudestaan. He ovat erittäin tietoisia synneistään.
Jumala ei tarkoittanut sitä niin. Jos koet olosi arvottomaksi -
ja olet tietoinen siitä, miten pahasti olet epäonnistunut, -
sinun pitäisi ylistää Jumalaa vieläkin enemmän, -
koska Hän rakastaa jotakuta niin epäpyhää ja arvotonta kuin sinä!
Älä korota syntiäsi, vaan puhu siitä, miten mahtava Jumala on, -
koska Hän on sovittanut syntisi ja armottomuutesi iankaikkisesti.
Älä puhu arvottomuudesta, vaan ylistä Jumalan hyvyyttä.
Se muuttaisi elämäsi täysin. Vanhan liiton uhrit eivät siis puhdistaneet -
ihmisen omaatuntoa kuoleman teoista palvelemaan elävää Jumalaa.
Jae 15 "Ja sentähden hän on uuden liiton välimies, että, -
koska hänen kuolemansa on tapahtunut lunastukseksi -
ensimmäisen liiton aikuisista rikkomuksista, -
ne, jotka ovat kutsutut, saisivat luvatun iankaikkisen perinnön."
Jakeessa 12 puhuttiin iankaikkisesta lunastuksesta -
ja tässä iankaikkisesta perinnöstä.
Todella monet kristityt kuitenkin uskovat, -
että joka kerta, kun joku tekee syntiä, hänestä tulee luopio -
eli ihminen, joka on joskus ollut uskossa, mutta on luopunut siitä.
Jos luopio kuolisi ennen kuin on ehtinyt tunnustaa syntinsä, -
hän joutuisi helvettiin, vaikka olisi syntynyt uudesti vuosia sitten -
ja vaeltanut Jumalan kanssa. Silti jos tekee yhdenkin synnin -
eikä ehdi tunnustaa sitä, on luopio ja joutuu helvettiin.
Tässä jakeessa kuitenkin sanotaan, että meillä on iankaikkinen perintö.
Ei vain siihen asti, -
kunnes jälleen teemme syntiä, vaan iankaikkinen perintö.
Ihmiset, jotka uskovat näin, luokittelevat synnit hyväksyttäviin -
ja niihin, joita ei hyväksytä, sillä me kaikki teemme syntiä.
Se, joka ei usko Raamatun Sanaa siitä, että meillä on ikuinen perintö, -
voisi sanoa esimerkiksi, että jos joku tekee aviorikoksen -
ja kuolee autokolarissa matkalla kotiin ehtimättä tunnustaa syntiään, -
hän joutuu helvettiin.
Moni teistäkin uskoo tähän, koska näin teille on opetettu.
Jaak. 2:10 "Joka pitää koko lain, -
mutta rikkoo yhtä kohtaa vastaan, se on syypää kaikissa kohdin."
Vaikka et tekisi aviorikosta, saatat ajaa ylinopeutta.
Jakeiden Room. 13:1―7 mukaan maan lakeja tulee noudattaa, -
sillä esivalta on Jumalan asettama. Jos vastustat sitä, vastustat Jumalaa.
Maan lakeja pitää noudattaa. Jos ajat 81 km/h 80:n alueella, -
rikot lakia. Jos uskot, että tunnus- tamaton synti johtaa kadotukseen, -
mitä tapahtuu, jos ajat ylinopeutta etkä ehdi tunnustaa sitä?
Jakeen Jaak. 2:10 mukaan olet silloin syyllinen kaikkiin maailman synteihin.
Tämä voi suututtaa ihmisiä, jotka eivät anna Raamatun vaikuttaa uskoonsa.
Moni luokittelee syntejä ryhmiin. Toiset ovat pahoja ja toiset eivät.
Monen mielestä pieni ylinopeus ei ole kovin paha asia, -
mutta jos rikomme lakia vain yhdessä kohdassa, olemme rikkoneet muutkin.
Jos et noudata maasi lakeja, olet syyllinen muihinkin synteihin.
Jos siis uskot, että tunnustamaton synti vie sinut kadotukseen, -
pieni ylinopeuskin riittää siihen, ellet ehdi tehdä siitä parannusta.
Toivottavasti huomaat, ettei noin voi elää.
Meidän on mahdotonta olla tekemättä syntiä.
Jos taas sanot, että vain isoilla synneillä on merkitystä, -
puhut jaetta Jaak. 2:10 vastaan.
Jos tunnustamaton synti veisi meidät helvettiin, mikä synti vain riittäisi.
Et menetä pelastustasi, sillä syntisi on sovitettu kertakaikkisesti.
Jakeen Hepr. 9:12 mukaan sinut on lunastettu iankaikkisesti, -
ja jakeen 15 mukaan sinulla on iankaikkinen perintö.
Tuo perintö ei ole hetkellinen eikä särkyvä eikä se riipu siitä, -
teetkö kaiken oikein tai ehditkö tunnustaa syntisi.
Pelastuksesi pysyy, vaikka et kävisi läpi parannuksentekorituaaleja.
Jos otat Jeesuksen Herraksesi, synnyt uudesti, olet aina turvassa, -
olet iankaikkisesti lunastettu ja sinulla on iankaikkinen perintö.
Monet teistä eivät pidä tästä. En tiedä, mitä sanoisin teille.
Raamattu sanoo niin, ja se on minulle tärkeämpää kuin mielipiteenne.
Jumalan Sana sanoo niin. Nämä ovat väkeviä totuuksia.
Uskonko siis, että kerran pelastettu on aina pelastettu?
En varsinaisesti. Selitän tämän, jos jaksatte kuunnella.
Kun kerran olemme tulleet uskoon, mikään synti ei poista pelastusta, -
mutta samalla tavalla kuin meidän piti ottaa Jeesus vastaan, -
voimme myös kieltää pelastuksemme. Sen jälkeen ei enää ole paluuta.
Mikään synti ei tee tyhjäksi pelastusta, -
mutta Jumala ei pakota tulemaan uskoon eikä pysymään uskossa.
Jatketaan Heprealaiskirjeen luvun 9 lukemista.
Sama vertailu jatkuu: Vanhan liiton uhrit piti toistaa -
joka kerta, kun ihminen teki syntiä, uudessa liitossa oli vain yksi uhri.
Se sovitti kaikki syntimme, niin menneet nykyiset kuin tulevatkin.
Hyppään pari jaetta yli.
Hepr. 9:23 "On siis välttämätöntä, -
että taivaallisten kuvat tällä tavalla puhdistetaan, -
mutta että taivaalliset itse puhdiste- taan paremmilla uhreilla kuin nämä.
Sillä Kristus ei mennyt käsillä tehtyyn kaikkeinpyhimpään, -
joka vain on sen oikean kuva, vaan itse taivaaseen, -
nyt ilmestyäkseen Jumalan kasvojen eteen meidän hyväksemme.
Eikä hän mennyt uhratakseen itseänsä monta kertaa, -
niinkuin ylimmäinen pappi joka vuosi menee kaikkeinpyhimpään, -
vierasta verta mukanaan, -
sillä muutoin hänen olisi pitänyt kärsimän monta kertaa -
maailman perustamisesta asti". Ylipappi suoritti uhrin joka vuosi.
Lisäksi olivat jokapäiväiset aamu- ja iltauhrit ja uhrit juhlapyhinä.
Joka kerta, kun ihminen teki syntiä, hänen piti tuoda uhri sovitukseksi.
Uhreja suoritettiin siis tuhansia ja taas tuhansia kertoja.
Tässä sanotaan, että jos Kristuksen uhri toimisi kuin vanhan liiton uhrit, -
Hänen olisi pitänyt kärsiä miljoonia kertoja ylösnousemuksensa jälkeen.
Jos Jeesus joutuisi vuodattamaan verensä joka kerta, kun teet syntiä, -
Hän ei ehtisi istua Isän vieressä, vaan sovittaisi syntejä jatkuvasti -
jokaisen uskoon tulevan puolesta ja jokaisen uskovan puolesta, -
joka tekee syntiä.
Tässä kuitenkin sanotaan, että uudessa liitossa asiat ovat toisin.
Jeesuksen uhri sovitti kaikki synnit, menneet, nykyiset ja tulevat.
Jae 25 "Eikä hän mennyt uhratakseen itseänsä monta kertaa, -
niinkuin ylimmäinen pappi joka vuosi menee kaikkeinpyhimpään, -
vierasta verta mukanaan, sillä muutoin hänen olisi pitänyt kärsimän -
monta kertaa maailman perustamisesta asti; -
mutta nyt hän on yhden ainoan kerran maailmanaikojen lopulla ilmestynyt, -
poistaakseen synnin uhraamalla itsensä."
Jeesus maksoi ihmiskunnan syntien hinnan yhden kerran, -
eikä Hänen tarvitse tehdä sitä uudestaan aina, kun joku pelastuu.
Hän sovitti kaikkien kaikki synnit, niidenkin, jotka eivät olleet -
vielä syntyneet tai tehneet syntiä. Syntimme on sovitettu jo etukäteen.
Jae 26 "nyt hän on yhden ainoan kerran maailmanaikojen lopulla -
ilmestynyt, poistaakseen synnin uhraamalla itsensä.
Ja samoinkuin ihmisille on määrätty, että heidän kerran on kuoleminen, -
mutta senjälkeen tulee tuomio, samoin Kristuskin, kerran uhrattuna -
ottaakseen pois monien synnit, on toistamiseen ilman syntiä ilmestyvä -
pelastukseksi niille, jotka häntä odottavat."
Luvussa 9 verrataan vanhaa ja uutta liittoa toisiinsa viisi kertaa.
Vanhassa liitossa syntiuhri piti toistaa joka kerta, kun ihminen teki syntiä, -
mutta uudessa liitossa Jeesus sovitti syntisi yhdellä kertaa.
Jos sanat merkitsevät mitään, Jeesus kuoli puolestamme -
ja vuodatti verensä kerran, eikä jokaista yksittäistä syntiä -
tarvitse enää uskoontulon jälkeen sovittaa erikseen.
Jeesus pelasti sinut kerran. Se on todella hieno asia.
Tätä voi olla vaikea uskoa, -
sillä emme ymmärrä sitä, että Jumala on kaikkivaltias.
Kuvittelemme Hänen olevan samankaltainen kuin me ihmiset.
Jos tekisit syntiä minua vastaan ja pyytäisit sitä anteeksi, -
antaisin anteeksi, mutta jos huomenna tekisit uudestaan väärin, -
sinun pitäisi tulla uudelleen luokseni pyytämään anteeksi.
Jumala on kuitenkin toisenlainen.
En tiedä, miten Hän teki sen, mutta Hän sovitti syntini etukäteen.
Hän sovitti syntimme jo ennen kuin olimme syntyneet tai tehneet mitään.
Hän on sovittanut niidenkin synnit, jotka syntyvät sadan vuoden päästä.
Jeesus sovitti koko ihmiskunnan -
kaikkina aikoina tekemät synnit kerralla. Tätä on ilosanoma.
Nyt joku ajattelee, että jos ihmiset uskovat tähän, he elävät synnissä.
Se ei ole totta. Tämän ymmärtäminen vapauttaa synnistä, ei elämään siinä.
Sisareni on minua 9,5 vuotta vanhempi.
Hän on syntynyt uudesti ja täyttynyt Pyhällä Hengellä.
Hän on herättänyt kuolleista naisen, joka tukehtui hänen autossaan -
ja nähnyt monia muita hienoja asioita. Hän on uskova. Noin 30 vuotta sitten -
hänen vanhin tyttärensä oli todella kapinallinen.
Tuo tyttö osasi todella ärsyttää muita ihmisiä.
Eräänä iltana sisareni oli laittamassa päivällistä, -
kun hänen miehensä tuli yliopistolta eräs professori mukanaan.
Sisareni oli siis keittiössä laittamassa ruokaa, -
kun hänen tyttärensä tuli sinne ja alkoi ärsyttää äitiään.
Joyce menetti malttinsa ja löi häntä. Se oli tietysti väärin, -
mutta hänkin on vain ihminen. Hänelle tuli heti huono omatunto, -
ja hän juoksi yläkertaan, heittäytyi sängylle ja sanoi: -
"Jumala, auta minua! Jos alan itkeä, en pääse täältä ennen aamua.
Ruoka on liedellä, ja meillä on vieraita. Minun täytyy ryhdistäytyä."
Hän pyysi Jumalalta apua, ja arvatkaa, mitä Herra sanoi.
Hän sanoi: "Joyce, kun 8-vuotiaana otit minut elämääsi -
ja pyysit syntejäsi anteeksi, annoin anteeksi kaikki syntisi.
Tämä ei ole mikään uusi asia välillämme.
Olen jo antanut sen anteeksi. Mene nyt laittamaan ruoka valmiiksi."
Luuletteko, että sisareni meni tämän jälkeen lyömään tyttöä uudestaan, -
koska sillähän ei ole väliä, jos kaikki on annettu anteeksi?
Ei tämä totuus vapauta tekemään syntiä, se vapauttaa syyllisyydestä.
Sisareni pystyi nyt pyytämään tyttäreltään anteeksi, -
laittamaan ruuan valmiiksi ja pitämään seuraa vieraalle.
Sen ymmärtämisen, että Jumala on jo sovittanut kaikki syntimme, -
ei pitäisi rohkaista ketään elämään synnissä.
Ei, vaan arvostamme niin paljon sitä, mitä Jumala puolestamme teki, -
ja rakastamme Häntä, koska Hän on rakastanut meitä, -
että palvelemme Häntä enemmän kuin ennen uskonnon vaatimuksesta -
ja syyllisyyden motivoimina. Opetus Jumalan hyvyydestä -
ja sen ymmärtäminen, että meidät on yhdellä uhrilla pyhitetty ikuisesti, -
saa meidät vaeltamaan aivan uudella tasolla pyhyydessä.
Silti ymmärrämme, ettemme pyhyyden avulla ansaitse Jumalan lunastusta, -
vaan se on vain sivutuote suhteestamme Jumalan kanssa.
Jos lähestymme Jumalaa Jeesuksen kautta, saamme pelastuksen lahjana.
Siitä seuraa pyhyyden hedelmä. Pyhyys ei ole pelastuksen syy -
eikä perusta sille, että Jumala rakastaa sinua. Kun ymmärrät, -
miten paljon Jumala rakastaa sinua, rakastat Häntä aina vain enemmän.
Olen nähnyt sen omassa elämässäni ja tuhansien muiden elämässä.
Tämä voi kuulostaa oudolta, mutta rakkaus motivoi enemmän kuin pelko.
Kuvittele paikka, jossa erilaisista taustoista tulevat ihmiset -
voivat rakentaa elämänsä Jumalan totuuden lujalle perustalle.
Paikka, jossa Raamatun tuntemus ja käytännön palvelu ovat tasapainossa.
Paikka, jossa opetuslapseus on elämäntapa -
ja yhteys Jumalan ja ihmisten välillä kuin raikasta vuoristoilmaa.
Kuvittele Charis-raamattukoulu.
Jos olet unelmoinut siitä, että Jumala saisi koskettaa elämääsi, -
on aika ottaa ensimmäinen iso askel ja ilmoittautua Charis-kouluun.
Uudet tilamme Coloradon Woodland Parkissa avautuvat tänä vuonna -
ottaakseen vastaan tulevat muutoksentekijät.
He aloittavat matkan, joka muuttaa heidän elämänsä, -
ja lähtevät viemään ilosanomaa maailmaan, joka janoaa totuutta.
Mene nettisivuillemme, etsi itseäsi lähin koulu -
ja astu sisään suunnitelmaan, joka Jumalalla on sinua varten.
Charis-raamattukoulu on muuttanut -
ihmisiä ja maailmaa vuodesta 1994.
Koko Andrewin opetussarja aiheesta "Sota on ohi" -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 9,99 puntaa.
Opetus on saatavana myös työkirjana.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Nettisivuiltamme näet kaikki tavat, joilla voit tilata tämän opetuksen.
Kolmannen osan aiheena on kerran ja iankaikkisesti.
Se saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä jotakin ruudulla näkyvistä osoitteista.
Olet tervetullut tapaamaan Andrewia johonkin näistä tapahtumista: -
Tammikuussa 2014 hän on Arizonassa ja Coloradossa.
Helmikuussa hän pitää konferenssin Coloradossa.
Maaliskuussa hän on Kaliforniassa ja lopuksi jälleen Coloradossa.
Lisätietoa tapahtumista alueellasi saat nettisivuiltamme.
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta. Tämä on ollut elämäni parasta aikaa.
Ison-Britannian Charis-koulut odottavat sinua!
Lisätietoja nettisivuiltamme.
Suomennos: Anni Lähteenmäki